CELEX: 31991R1720
Language: mt
Date: 1991-06-13 00:00:00
Title: Council Regulation (EEC) No 1720/91 of 13 June 1991 amending Regulation No 136/66/EEC on the establishment of a common organization of the market in oils and fats

Avviż Legali Importanti

|

31991R1720

Official Journal L 162 , 26/06/1991 P. 0027 - 0028 Finnish special edition: Chapter 3 Volume 38 P. 0026  Swedish special edition: Chapter 3 Volume 38 P. 0026 

		Ir-Regolament tal-Kunsill (KEE) Nru 1720/91tat-13 ta’ Ġunju 1991li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni tas-suq fiż-żjut u x-xaħmijietIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi, skemi ta’ sostenn għaż-żrieragħ taż-żejt applikabbli mill-1 ta’ Lulju 1992 għandhom ikunu aġġustati; billi l-Kunsill għandu għalhekk jieħu deċiżjonijiet fi żmien tajjeb fuq l-iskema futura;Billi, jekk il-Kunsill jonqos li jieħu dawn id-deċiżjonijiet fi żmien xieraq, il-Kummissjoni jkollha l-awtorità li tistabillixxi miżuri tranżizzjonali strettament meħtieġa sabiex ikun evitat it-tgħawwiġ tas-suq;Billi, in vista ta’ din ir-riforma, it-tmiem tas-sena tas-suq 1991/92 għaż-żerriegħa tal-ġirasol għandha wkoll tinġieb il-quddiem għat-30 ta’ Ġunju 1992;Billi s-sistema ta’ kwantità massima garantita li hemm provvediment dwarha f’Artikolu 27a tar-Regolament Nru 136/66/KEE [4], kif l-aħħar emendat bir-Regolament (KEE) Nru 3577/90 [5], għandha tkun estiża għal-sena tas-suq oħra tal-aħħar;Billi, sabiex tittejjeb l-eżatezza tal-estimi permezz ta’ din is-sistema, id-data finali għal dawn l-estimi għandha tkun posposta sa l-aħħar ta’ Ottubru;Billi l-livell ta’ sostenn għaż-żerriegħa tar-rapa fi Spanja għandu jkun l-istess bħal dak applikabbli fil-bqija tal-Komunità,ADOTTA DAN IR-REGOLAMENT:Artikolu 1Minkejja Artikolu 22(3) tar-Regolament Nru 136/66/KEE, is-sena tas-suq 1991/92 għaż-żerriegħa tal-ġirasol għandha tispiċċafit-30 ta’ Ġunju 1992.Artikolu 2Ir-Regolament Nru 136/66/KEE huwa emendat kif ġej:1. Is-subparagrafu li ġej għandu jiżdied ma’ Artikolu 27a (1):"Minkejja s-subparagrafu preċedenti, il-Kunsill għandu jiffissa l-kwantitajiet massimi garantiti, għas-sena tas-suq 1991/92 biss, fl-istess livell bħas-sena tas-suq 1990/91."2. F’Artikolu 27 a (3) "kalkolati qabel l-aħħar tat-tieni xahar tas-sena tas-suq" għandu jitbiddel bi "qabel l-aħħar ta’ Ottubru".3. Is-subparafrafu li ġej għandu jiżdied ma’ Artikolu 27a (3):"Minkejja l-ewwel u t-tieni subparagrafi, l-aġġustament tal-ammont tal-għajnuna għaż-żerriegħa tar-rapa prodotta fi Spanja għas-sena tas-suq 1991/92 għandu jkun iffissat hekk li l-prezz ta’ mira aġġustat ikun l-istess fi Spanja bħal ma huwa fil-Komunità kif konstitwita fil-31 ta’ Diċembru 1985."Artikolu 3B’mod konformi mal-proċedura stabbilita f’ Artikolu 43(2) tat-Trattat, il-Kunsill għandu, sa mhux aktar tard mill-31 ta’ Ottubru 1991, jieħu deċiżjoni dwar l-iskema ġdida applikabbli għaż-żrieragħ taż-żjut b’effett mill-1 ta’ Lulju 1992.Artikolu 4Jekk il-Kunsill jonqos li jieħu deċiżjoni sal-31 ta’ Ottubru 1991, il-Kummissjoni għandha tkun awtorizzata, skond il-proċedura stabbilita f’Artikolu 38 tar-Regolament Nru 136/66/KEE, li tadotta miżuri tranżizzjonali strettament meħtieġa biex jevitaw tgħawwiġ tas-suq.Artikolu 5Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Artikoli 1 u 2 għandhom japplikkaw:- mill-1 ta’ Lulju 1991 fir-rigward taż-żerriegħa tar-rapa,- mill-1 ta’ Awissu 1991 fir-rigward taż-żerriegħa tal-ġirasol.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fit-13 ta’ Ġunju 1991.Għall-KunsillIl-PresidentA. Bodry[1] ĠU Ċ 104, tad- 19.4.1991, p. 34.[2] ĠU Ċ 158, tas- 17.6.1991.[3] ĠU Ċ 159, tas- 17.6.1991.[4] ĠU Ċ 172, tat- 30.9.1966, p. 3025/66.[5] ĠU L 353, tas-17.12.1990, p. 23.--------------------------------------------------